CELEX: 22016D0490
Language: sl
Date: 2015-02-25 00:00:00
Title: Sklep Skupnega odbora EGP št. 2/2015 z dne 25. februarja 2015 o spremembi Priloge I (Veterinarske in fitosanitarne zadeve) k Sporazumu EGP [2016/490]

7.4.2016   
               
               
                  SL
               
               
                  Uradni list Evropske unije
               
               
                  L 93/3
               
            SKLEP SKUPNEGA ODBORA EGP
      št. 2/2015
      z dne 25. februarja 2015
      o spremembi Priloge I (Veterinarske in fitosanitarne zadeve) k Sporazumu EGP [2016/490]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:
      
                  (1)
               
               
                  Izvedbeno uredbo Komisije (EU) št. 846/2014 z dne 4. avgusta 2014 o spremembi Priloge D k Direktivi Sveta 92/65/EGS glede pogojev za donorje iz vrst enoprstih kopitarjev (1) je treba vključiti v Sporazum EGP.
               
            
                  (2)
               
               
                  Izvedbeni sklep Komisije 2014/514/EU z dne 31. julija 2014 o odobritvi laboratorijev v Republiki Koreji za izvajanje seroloških testov za nadzorovanje učinkovitosti cepiva proti steklini (2) je treba vključiti v Sporazum EGP.
               
            
                  (3)
               
               
                  Ta sklep se nanaša na zakonodajo v zvezi z živimi živalmi, ki niso ribe in živali iz ribogojstva, ter živalskimi izdelki, kot so jajčne celice, zarodki in semena. Zakonodaja v zvezi s temi zadevami se ne uporablja za Islandijo, kakor je določeno v odstavku 2 uvodnega dela poglavja I Priloge I k Sporazumu EGP. Ta sklep se zato ne uporablja za Islandijo.
               
            
                  (4)
               
               
                  Ta sklep se nanaša na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
               
            
                  (5)
               
               
                  Prilogo I k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Poglavje I Priloge I k Sporazumu EGP se spremeni:
      
                  1.
               
               
                  v točki 9 (Direktiva Sveta 92/65/EGS) v delu 4.1 in v točki 15 (Direktiva Sveta 92/65/EGS) v delu 8.1 se doda naslednja alinea:
                  
                              „—
                           
                           
                              
                                 32014 R 0846: Izvedbena uredba Komisije (EU) št. 846/2014 z dne 4. avgusta 2014 (UL L 232, 5.8.2014, str. 5).“;
                           
                        
            
                  2.
               
               
                  za točko 98 (Izvedbeni sklep Komisije 2013/261/EU) v delu 4.2 se doda naslednja točka:
                  
                              „99.
                           
                           
                              
                                 32014 D 0514: Izvedbeni sklep Komisije 2014/514/EU z dne 31. julija 2014 o odobritvi laboratorijev v Republiki Koreji za izvajanje seroloških testov za nadzorovanje učinkovitosti cepiva proti steklini (UL L 231, 2.8.2014, str. 11).
                              Ta akt se ne uporablja za Islandijo.“
                           
                        
            Člen 2
      Besedili Izvedbene uredbe (EU) št. 846/2014 in Izvedbenega sklepa 2014/514/EU v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
      Člen 3
      Ta sklep začne veljati 26. februarja 2015 pod pogojem, da so bila predložena vsa uradna obvestila v skladu s členom 103(1) Sporazuma EGP (*).
      Člen 4
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
      
         V Bruslju, 25. februarja 2015
         
            
               Za Skupni odbor EGP
            
            
               Predsednik
            
            Gianluca GRIPPA
         
      
      
         (1)  UL L 232, 5.8.2014, str. 5.
      
         (2)  UL L 231, 2.8.2014, str. 11.
      
         (*)  Navedena ni nobena ustavna zahteva.